***3. Napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2017. szeptember 5-i rendkívüli ülésére***

***Előterjesztés címe és tárgya:***

***Döntés a kistelepülési önkormányzatok alacsony összegű fejlesztéseinek támogatására való pályázatról***

***Tárgykört rendező jogszabály:***

*- az államháztartásról szóló 2011. évi CXCV. törvény (a továbbiakban: Áht.),*

*- a számvitelről szóló 2000. évi C. törvény,*

*- a közbeszerzésekről szóló 2015. évi CXLIII. törvény (a továbbiakban: Kbt.),*

*- az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.),*

*- az államháztartás számviteléről szóló 4/2013. (I.11.) Korm. rendelet.*

***Előterjesztő: Huszárovics polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*A helyi önkormányzatokért felelős miniszter az államháztartásért felelős miniszterrel közösen pályázatot hirdet a Magyarország 2017. évi központi költségvetéséről szóló 2016. évi XC. törvény (továbbiakban: költségvetési törvény) 3. melléklet II. 12. pont szerinti a „Kistelepülési* ***önkormányzatok alacsony összegű fejlesztéseinek támogatására****” A pályázat keretében a megvalósítandó céltól illetve az adóerő-képességtől függő,* ***vissza nem térítendő támogatásban*** *részesülhet az önkormányzat.*

*A kis lélekszámú településeken nagy terhet jelent a kötelező feladatok ellátásának biztosítása és a feladatellátáshoz kapcsolódó infrastruktúra karbantartása, felújítása, fejlesztése. A pályázat a 2016. január 1-jén fennálló lakosságszám szerint a 2000 fő alatti és a 12 000 forint egy lakosra jutó adóerő-képességet meg nem haladó települési önkormányzatok fejlesztési céljainak megvalósítását hivatott szolgálni.*

*A pályázati kiírás az alábbi támogatható fejlesztési célokat határozza meg:*

*„Az önkormányzat (a továbbiakban: Pályázó) támogatást igényelhet*

*a) a település belterületén út, híd vagy járda építésére, felújítására, karbantartására,*

*b) vízrendezési és csapadékelvezetési rendszer kiépítésére, felújítására,*

*c) köztemető felújítására, ravatalozó építésére illetve felújítására, temetőközlekedési utak építésére, felújítására,*

*d) olyan épület felújítására, fejlesztésére, illetve energetikai korszerűsítésére és szükség esetén megvásárlására, amely*

*da) igazgatási tevékenységet,*

*db) óvodai nevelést,*

*dc) kulturális tevékenységet vagy*

*dd) szociális vagy egészségügyi vagy gyermekvédelmi*

*feladatellátást szolgál, vagy a jövőben fog szolgálni,*

*e) településrendezési tervek készítésére.”*

*A fejlesztési célok a települési önkormányzat kizárólagos tulajdonában lévő vagyontárgyon valósíthatók meg. A Pályázó kizárólag egy pályázat benyújtására jogosult, melynek keretében több fejlesztési alcélra is pályázhat.*

*Az igényelhető támogatás:*

*A 2016. január 1-jén fennálló lakosságszám adatok alapján került megállapításra a Pályázók támogatásának maximális mértéke.*

*a) 100 főt meg nem haladó lakosságszámú település esetében legfeljebb 500 000 forint,*

*b) 101-300 fő lakosságszám közötti település esetében legfeljebb 750 000 forint,*

*c) 301-500 fő lakosságszám közötti település esetében legfeljebb 1 000 000 forint,*

*d) 501-1 000 fő lakosságszám közötti település esetében legfeljebb 1 250 000 forint,*

*e) 1 001-2 000 fő lakosságszám közötti település esetében legfeljebb 1 600 000 forint.*

*A beérkezett pályázatokról a miniszter dönt, melynek határideje: 2017. november 22.*

*Önkormányzatunk a „Köztemető felújítása” fejlesztési cél keretében a ravatalozó engedélyhez nem kötött felújítását kívánja megvalósítani jelen pályázat keretében. A beruházás költsége1 310 000-Ft + Áfa, összesen 1 663 700-Ft. A támogatás mértéke 100%, melyhez a vállalkozói árajánlatot mellékeltem.*

*Kérem, szíveskedjen a tisztelt Képviselő-testület az előterjesztést megtárgyalni és a határozati javaslatot elfogadni.*

 *Huszárovics Antal*

 ***polgármester***

***Csabdi, 2017. augusztus 31.***

***Határozati javaslat:***

***Csabdi Község Önkormányzat Képviselő-testületének***

***…/2017. (IX. 05.) számú határozata***

***Kistelepülési önkormányzatok alacsony összegű fejlesztéseinek támogatására való pályázatról***

*Csabdi Község Önkormányzat Képviselő-testülete a Magyarország 2017. évi központi költségvetéséről szóló 2016. évi XC. törvény (továbbiakban: költségvetési törvény) 3. melléklet II. 12. pont szerinti a „Kistelepülési* ***önkormányzatok alacsony összegű fejlesztéseinek támogatására****” pályázat keretében pályázatot kíván benyújtani.*

*1., A pályázati cél:*

*c) köztemető felújítására, ravatalozó építésére illetve felújítására, temetőközlekedési utak építésére, felújítására,*

*Ennek keretében az önkormányzat kizárólagos tulajdonában álló, Csabdi belterületi 171 hrsz. alatti köztemető ravatalozójának engedélyhez nem kötött felújítása.*

*2., A pályázat keretében igényelt támogatás: 1.600.000.- Ft*

*3., A beruházás összértéke: 1 663 700 Ft, melyhez a 6 3700 forint összegű saját forrást az önkormányzat a költségvetési általános tartalékból biztosítja.*

*4., A Képviselő-testület felhatalmazza a polgármestert a pályázat benyújtásához szükséges dokumentumok aláírására.*

*Felelős: Huszárovics Antal polgármester*

*Határidő: 2017. szeptember 7.*